**Maksim Valerjevitš Tšudinov** (ven. Максим Валерьевич Чудинов; s. 25. maaliskuuta 1990 Tšerepovets, Venäjän SFNT, Neuvostoliitto) on venäläinen jääkiekkopuolustaja ja maailmanmestari, joka pelaa KHL-joukkue Admiral Vladivostokissa. Hänen vahvuudet ovat kiekkollinen peli, ylivoimapelaaminen, kropan hallinta ja laukaus. Tšudinov pelaa oikealta.

Ura
---

### Seuraura

Tšudinov on Severstal Tšerepovetsin oma kasvatti ja edustanut joukkuetta lähes koko junioriuransa ajan. Hän debytoi Venäjän superliigassa jo 16-vuotiaana kaudella 2006–2007, jolloin Tšudinov pelasi Severstalissa kaksi runkosarja- ja kolme playoff-ottelua. Kaudella 2007–2008 pelejä kertyi runkosarjassa 18 ja pudotuspeleissä yksi. KHL:n tultua Superliigan tilalle Tšudinov pelasi joukkueessa kaudella 2008–2009 26 runkosarjaottelua, mutta hän ei edelleen avannut vielä pistetiliään pääsarjatasolla.

Kaudella 2009–2010 Tšudinov murtautui Severstalin kokoonpanoon ja teki pääsarjauransa ensimmäiset tehopisteensä tekemällä 47 runkosarjaottelussa tehot 6+8=14. NHL-joukkue Boston Bruins varasi hänet seitsemännellä kierroksella 195. pelaajana kesällä 2010. Pian tämän jälkeen Tšudinov teki Severstalin kanssa kaksivuotisen jatkosopimuksen heinäkuussa. Kaudella 2010–2011 hän oli tehoilla 8+15=23 joukkueen tehokkain puolustaja. Seuraavalla kaudella 2011–2012 Tšudinov teki 35 pistettä ja oli jälleen joukkueensa tehokkain puolustaja sekä toiseksi tehokkain pelaaja Vadim Šipatšovin jälkeen. Hän pelasi kauden aikana myös KHL:n tähdistöottelussa

Tšudinov teki kesällä 2012 sopimuksen SKA Pietarin kanssa. Hän voitti kaudella 2013–2014 joukkueen sisäisen tehotilaston lukemalla +30. Tšudinov valittiin KHL:n lokakuun 2013 kuukauden puolustajaksi ja hän pelasi kauden aikana myös KHL:n tähdistöottelussa. Huhtikuussa 2014 Tšudinov teki kaksivuotisen jatkosopimuksen SKA:n kanssa. Kaudella 2014–2015, kevään 2015 pudotuspeleissä hän voitti tehoilla 1+8=9 koko KHL:n puolustajien syöttöpörssin ja jakoi puolustajien pistepörssin voiton Sibir Novosibirskin Patrik Hersleyn kanssa. Tšudinov voitti myös pudotuspelien tehotilaston lukemalla +13, taklaustilaston 56 taklauksellaan sekä blokattujen laukauksien tilaston 48 blokillaan. Hän voitti kauden päätteeksi Gagarin Cupin. Tšudinov pelasi kauden aikana myös KHL:n tähdistöottelussa ja hänet valittiin liigan lokakuun 2014 ja huhtikuun 2015 kuukauden puolustajaksi.

### Maajoukkueura

Tšudinov on pelannut Venäjän maajoukkueessa MM-kilpailuissa vuosina 2014, 2015 ja 2016. Näistä kisoista hänellä on maailmanmestaruus, MM-hopea ja MM-pronssi. Yhteensä Tšudinov on pelannut 76 A-maaottelua tehopistein 6+13=19.

Tšudinov pelasi myös alle 20-vuotiaiden MM-kilpailuissa vuosina 2008, 2009 ja 2010, joista kaksi ensimmäistä turnausta päättyi pronssiin. Vuoden 2010 turnauksessa hän toimi Venäjän varakapteenina ja oli tehoilla 2+2=4 joukkueen tehokkain puolustaja Dmitri Orlovin kanssa.

Tšudinov pelasi myös alle 18-vuotiaiden MM-kilpailuissa vuosina 2007 ja 2008, joista ensimmäinen turnaus päättyi kultaan ja jälkimmäinen hopeaan. Vuonna 2007 hän saavutti pronssia Ivan Hlinkan muistoturnauksessa ja pelasi myös World Junior A Challenge -turnauksessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Severstal Tšerepovets-2 | RUS-3 | 53 | 1 | 10 | 11 | 60 | – | – | – | – | – |
| 2006–2007 | Severstal Tšerepovets-2 | RUS-3 | 30 | 3 | 12 | 15 | 64 | – | – | – | – | – |  |  |  |  |  |  | U18 | 7 | 2 | 2 | 4 | 8 |
|  | Severstal Tšerepovets | RSL | 2 | 0 | 0 | 0 | 0 | 3 | 0 | 0 | 0 | 2 |
| 2007–2008 | Severstal Tšerepovets-2 | RUS-3 | 2 | 0 | 0 | 0 | 20 | – | – | – | – | – |  |  |  |  |  |  | U18 | 6 | 1 | 4 | 5 | 27 |
|  | Severstal Tšerepovets | RSL | 18 | 0 | 0 | 0 | 10 | 1 | 0 | 0 | 0 | 0 |  |  |  |  |  |  | JMM | 7 | 0 | 1 | 1 | 0 |
| 2008–2009 | Severstal Tšerepovets | KHL | 26 | 0 | 0 | 0 | 14 | – | – | – | – | – |  |  |  |  |  |  | JMM | 7 | 0 | 5 | 5 | 6 |
| 2009–2010 | Almaz Tšerepovets | MHL | 4 | 1 | 0 | 1 | 12 | 2 | 0 | 1 | 1 | 4 |  |  |  |  |  |  | JMM | 6 | 2 | 2 | 4 | 6 |
|  | Severstal Tšerepovets | KHL | 47 | 6 | 8 | 14 | 30 | – | – | – | – | – |
| 2010–2011 | Almaz Tšerepovets | MHL | – | – | – | – | – | 5 | 2 | 2 | 4 | 8 |
|  | Severstal Tšerepovets | KHL | 52 | 8 | 15 | 23 | 30 | 6 | 0 | 2 | 2 | 4 |
| 2011–2012 | Almaz Tšerepovets | MHL | – | – | – | – | – | 5 | 0 | 0 | 0 | 8 |
|  | Severstal Tšerepovets | KHL | 52 | 9 | 26 | 35 | 62 | 6 | 0 | 2 | 2 | 10 |
| 2012–2013 | SKA Pietari | KHL | 47 | 2 | 8 | 10 | 46 | 12 | 1 | 1 | 2 | 6 |
| 2013–2014 | SKA Pietari | KHL | 50 | 7 | 11 | 18 | 44 | 10 | 0 | 1 | 1 | 11 |  |  |  |  |  |  | MM | 10 | 0 | 1 | 1 | 4 |
| 2014–2015 | SKA Pietari | KHL | 51 | 5 | 12 | 17 | 56 | 21 | 1 | 8 | 9 | 20 | Gagarin Cup |  |  |  |  |  | MM | 10 | 1 | 3 | 4 | 4 |
| 2015–2016 | SKA Pietari | KHL | 56 | 8 | 10 | 18 | 87 | 15 | 1 | 4 | 5 | 6 |  |  |  |  |  |  | MM | 9 | 1 | 3 | 4 | 4 |
| 2016–2017 | SKA Pietari | KHL | 42 | 4 | 10 | 14 | 26 | 1 | 0 | 1 | 1 | 0 | Gagarin Cup |
| 2017–2018 | SKA Pietari | KHL | 14 | 0 | 2 | 2 | 56 | – | – | – | – | – |
|  | Avangard Omsk | KHL | 31 | 5 | 11 | 16 | 50 | 7 | 2 | 2 | 4 | 2 |
| 2018–2019 | Avangard Omsk | KHL | 59 | 9 | 10 | 19 | 22 | 19 | 3 | 4 | 7 | 4 |
| 2019–2020 | Avangard Omsk | KHL | 12 | 2 | 2 | 4 | 6 | – | – | – | – | – |
| 2020–2021 | Avangard Omsk | KHL | 32 | 2 | 6 | 8 | 16 | 2 | 0 | 1 | 1 | 2 | Gagarin Cup |
| 2021–2022 | Ei pelannut |  |  |  |  |  |  |  |  |  |  |  |
| 2022–2023 | Ak Bars Kazan | KHL | 7 | 0 | 1 | 1 | 2 | – | – | – | – | – |
|  | HK Spartak Moskova | KHL | 33 | 3 | 2 | 5 | 24 | – | – | – | – | – |
| 14 kautta | yhteensä | KHL | 611 | 70 | 134 | 204 | 571 | 99 | 8 | 26 | 34 | 65 |
| 2 kautta | yhteensä | RSL | 20 | 0 | 0 | 0 | 10 | 4 | 0 | 0 | 0 | 2 |

Lähteet
-------

* Maksim Tšudinov The Internet Hockey Databasessa (englanniksi)
* Maksim Tšudinov *Elite Prospects*. Everysport Media Group AB.  (englanniksi)

### Viitteet

1. ↑  Nuorten MM-jääkiekko alkaa: Esittelyssä Venäjä  26.12.2009. MTV Oy. Viitattu 11.11.2011. [vanhentunut linkki]
2. 1 2 3 4 5 6 7  Maksim Tšudinov *Elite Prospects*. Everysport Media Group AB.  (englanniksi)
3. ↑  SKA reports  30.5.2012. Hockey Club SKA.  Arkistoitu 15.10.2013. Viitattu 5.6.2012. (englanniksi)
4. ↑  СКА продлил контракты с Дмитрием Калининым и Максимом Чудиновым  29.4.2014. "Хоккейного Клуба СКА".  Arkistoitu 2.5.2014. Viitattu 12.11.2014. (venäjäksi)